मुंबई.'मैंने प्यार किया' को रिलीज हुए 26 साल हो गए हैं। 29 दिसंबर 1989 को रिलीज हुई इस फिल्म से सलमान खान लाइम लाइट में आए थे। कम ही लोग जानते होंगे कि इस फिल्म का फर्स्ट कट देखते-देखते उनके फैमिली मेंबर्स सो गए थे। खुद सलमान ने इस बात की जानकारी एक इंटरव्यू में दी थी। उन्होंने कहा था, "जब मेरे फैमिली मेंबर्स ने 'बीवी हो तो ऐसी' देखी तो ऊंघने लगे और 'मैंने प्यार किया' के फर्स्ट कट के दौरान तो सभी सो गए थे।"
सलमान चाहते थे 'मैंने प्यार किया' से बाहर होना, जानिए क्यों :
सलमान की मानें तो उन्होंने 'मैंने प्यार किया' से बाहर होने का फैसला कर लिया था। दरअसल, सलमान अपनी डेब्यू फिल्म (बीवी हो तो ऐसी) के बाद घबराए हुए थे। उन्होंने यह फिल्म साइन तो कर ली थी, लेकिन जब सेट पर पहुंचे तो घबरा गए। उन्हें काम इतना मुश्किल लगा कि अगली फिल्म यानी 'मैंने प्यार किया' से बाहर होने का तक सोच लिया।
सूरज बड़जात्या को कर दिया था फोन
सलमान ने एक इंटरव्यू में कहा था, "मैंने राइटर और डायरेक्टर बनने के बारे में सोच लिया था। साथ ही मन में यह ख्याल भी आया कि मुझे वापस मॉडलिंग की दुनिया में चले जाना चाहिए। मैंने सूरज बड़जात्या को फोन किया कि वे मुझे 'मैंने प्यार किया' से निकाल दें, क्योंकि उनके पिता इस फिल्म पर बहुत सारा पैसा खर्च करने वाले थे।"
जताई असिस्टेंट डायरेक्टर बनने की इच्छा
सलमान के अनुसार, उन्होंने न केवल सूरज से उन्हें फिल्म से निकालने के बारे में कहा, बल्कि यह इच्छा भी जताई कि वे उन्हें इस फिल्म में असिस्टेंट डायरेक्टर बना लें। सलमान बताते हैं, "उन्होंने मुझसे 'बीवी हो तो ऐसी' देखने को कहा? मैं तैयार हो गया। स्क्रीनिंग के दौरान वे बोले, तुम्हारी आंखें इतनी बड़ी क्यों हैं? मैं शॉक्ड था कि केवल इस वजह से उन्होंने मुझे साइन किया। उन्होंने कहा कि फिल्म तो स्क्रीनटेस्ट था और अब उन्हें विश्वास हो गया था कि 'मैंने प्यार किया' में साइन करते वक्त उन्होंने कोई गलती नहीं की।"
आगे की स्लाइड्स में पढ़ें कुछ और रोचक फैक्ट्स...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva